### Beslutninger

Ingrid Schou med bemærkning, at byrådet i sit møde den 3. december 2025 har vedtaget Magistratens foranstående indstilling af 25. november 2025 og ændringsforslaget fra Velfærdslisten de Rød-Grønnes byrådsgruppe af 1. december 2025 om årsagssammenhæng.

Sagen blev behandlet sammen med sag 33.

###

.

### Resume

To gange om året gennemfører Borgmesterens Afdeling med input fra Magistratsafdelingerne en opfølgning på kommunens samlede forventede regnskab for 2025. Med denne sag gennemføres årets anden opfølgning. Hovedkonklusionerne er følgende:

Regnskabsresultatet forventes samlet set at påvirke råderummet for det kommende års budgetlægning negativ med ca. 50. mio. kr. Der er tale om en foreløbig vurdering med baggrund i forbruget til og med september. I forbindelse med budgetlægningen for 2026 er der tidligere taget højde for et forventet tab på overførselsområdet.

Blandt de væsentligste forhold, der påvirker råderummet kan nævnes: Flere borgere end forventet i befolkningsprognosen (merudgifter til budgetmodellerne på ca. 22 mio. kr.), merudgifter til arbejdsskader (ca. 59 mio. kr.), tab på overførselsområdet (ca. 75 mio. kr.). Disse merudgifter kan delvist dækkes af bl.a. ekstra indtægter fra grundskyld og forskerskat (ca. 63 mio. kr.)

Forventet regnskab indeholder som senere år, stadigvæk store anlægsforskydninger. Forskydningerne forventes på nuværende tidspunkt ikke at påvirke kassen varigt.

Der følges ligeledes op på både service- og anlægsudgifterne overfor de nationale rammer på service, der er fastlagt med økonomiaftale mellem KL og Regeringen. På service forventes der en lille overskridelse for [adresse], men da seneste prognoser på landsplan viser, at kommunerne under ét, forventes at holde sig under det aftalte niveau, forventes der ikke sanktioner for 2025.

Bruttoanlægsudgifterne forventes til gengæld at ligge over rammen, givet store byggerier (bl.a. station) og mange års tidsforskydninger i anlægsprojekter. Men der er ikke sanktioner på anlægsudgiftsniveauet i regnskabet.

Der er desuden udarbejdet et skøn for magistratsafdelingernes forventede forbrug af opsparing (eller forøgelse af gæld). Det bemærkes, at der især på Ejendomsområdet ses en markant forøgelse af gældsætningen i 2025. Magistratsafdelingen for Miljø og Teknik forventes at fremsende en plan for genopretning af ejendomsområdet i løbet af november/december.

### Beslutningspunkter

Det indstilles:

At 1) Resultatet af det udarbejdede forventede regnskab tages til efterretning, og bevillingsændringer heraf godkendes.

At 2) der frem mod afdelingernes budget for 2027, laves en udgiftsanalyse af området for arbejdsskader.

### Sagsforløb

Udvalg: Magistraten

Dato: 25-11-2025

Irma Svendsen: 3

Fremsendes til [adresse] med bemærkning, at Magistraten i mødet den 25. november 2025 anbefaler, at byrådet tiltræder Borgmesterens Afdelings indstilling af 20. november 2025.